cyanic-selkie/wikianc huggingface dataset:
Christina Rossetti
Barndom og utdanning
Christina Rossetti var fødd i 38 Charlotte Street (no 105 Hallam Street), London av foreldra Gabriele Rossetti, ein diktar og politisk flyktning frå Vasto i Abruzzo, og Frances Polidori, systera til lord Byron sin venn og lege, John William Polidori. Ho hadde to brør og ei søster: Dante blei ein viktig diktar og kunstnar, og både William og Maria blei forfattarar. Christina var yngst, og var eit livleg barn. Ho dikterte den fyrste forteljinga si til mora før ho sjølv kunne skriva.
Rossetti fekk undervising heime av foreldra, og dei fekk henne til å lesa religiøse tekstar, klassikarar, eventyr og romanar. Rossetti likte særleg å lesa Keats, Scott, Ann Radcliffe og Matthew Lewis. Heimen var sterkt påverka av verka til Dante Alighieri, Francesco Petrarca og andre italienske forfattarar, og dette skulle seinare prega forfattarskapet hennar. Heimen var òg open for omreisende italienske lærde, kunstnarar og revolusjonære. Heimen til familien i Bloomsbury og seinare i Charlotte Street låg i kort avstand frå Madame Tussauds, London Zoo og den nyleg opna Regent's Park, som ho vitja jamleg. I motsetning til foreldra sine var Rossetti i stor grad eit «londonbarn», og det verkar som om ho var eit lykkeleg barn.
I 1840-åra fekk familien alvorlege økonomiske problem på grunn av den sviktande fysiske og psykiske helsa til faren. I 1843 blei han diagnostisert med kraftig bronkitt, kanskje tuberkulose, og stod i fare for å mista synet. Han slutta som lærar ved King's College, og sjølv om han levde i endå elleve år, blei han aldri fysisk frisk igjen og leid i tillegg av depresjon. Mor til Rossetti byrja arbeida som lærer for å halda familien unna fattigdom, og Maria blei guvernante, ein skjebne Christina Rossetti frykta. Begge brørne jobba òg ute, og heimelivet til Christina blei meir og meir einsamt. Då ho var 14 år gammal fekk ho eit nervøst samanbrot, og slutta på skulen. I tida etter var ho òg ramma av depresjon og relaterte lidingar. I denne perioden blei både ho, mora og systera djupt interesserte i den anglo-katolske rørsla som voks fram i den engelske kyrkja. Religiøsitet kom til å spela ei viktig rolle i livet til Rossetti.
Rossetti var modell for fleire av dei best kjende måleria til Dante Rossetti. I 1848 var ho modell for jomfru Maria i det fyrste fullførte oljemåleriet hans, The Girlhood of Mary Virgin. Det var òg det fyrste verket som blei signert med initialane «PRB», som seinare blei avslørt å stå for den prerafaelittiske brorskapen. Året etter sat ho modell for framstillinga hans av engelen sin bodskap til Maria, Ecce Ancilla Domini. Ei linje frå diktet hennar «Who shall deliver me?» var inspirasjon til Fernand Khnopff sitt berømte måleri I lock my door upon myself. I 1849 blei ho igjen alvorleg sjuk av depresjon, og ein gong rundt 1857 hadde ho ei alvorleg religiøs krise.
Forfattarskap
Rossetti byrja å skriva og datera dikt frå 1842, i hovudsak var dette etterligninger av favorittdikta hennar. Frå 1847 byrja ho å eksperimentera med verseformer som sonettar, hymner og balladar, og trekte inn forteljingar frå Bibelen, folkeforteljingar og liva til helgenar. Dei tidlege verka hennar var ofte meditasjonar kring død og tap, i den romantiske tradisjonen. Ho gav ut dei to fyrste dikta sine («Death's Chill Between» og «Heart's Chill Between») i bladet Athenaeum i 1848, då ho var 18 år gammal. Under pseudonymet «Ellen Alleyne» skreiv ho i det litterære tidsskriftet The Germ, som blei gjeve ut av det prerafaelittiske broderskap frå januar til april 1859 og redigert av broren hennar William. Dette var byrjinga på det offentlege virket hennar.
Terese Pedersen
Terese Pedersen, gift Hosking, er ein norsk tidlegare handballspelar frå Sandefjord som vart europameister tre gongar på rad i tida 2004-08, og elles fekk både VM-sølv og VM-bronse. Ho var målvakt på ei rad handballag i inn- og utland.
Christina Rossetti
Forfattarskap
Den mest kjente samlinga hennar, Goblin Market and Other Poems, kom ut i 1862 då ho var 31 år. Ho fekk svært gode kritikkar, og etablerte henne som ein av dei leiande kvinnelege poetane i samtida. Forfattarar som Hopkins, Swinburne og Tennyson skrøyt av arbeidet hennar, og etter at Elizabeth Barrett Brownings døydde i 1861 blei Rossetti halden opp som ein naturleg arvtakar. Diktet som gav namn til samlinga er eit av dei best kjende Rossetti skreiv. Det handlar på overflata om to systrer som møter «goblinar» (nissar), men er blitt tolka på svært ulike måtar; som ein allegori over fristing og frelse, ein kommentar på viktorianske kjønnsroller og rolla til kvinna eller som eit verk om erotiske lyster og sosial gjenoppretting. Frå 1859 til 1870 verka Rossetti som frivillig på eit senter for tidlegare prostituerte, og det har blitt foreslått at «Goblin Market» kan ha blitt inspirert av kvinnene ho møtte der. Det er paralleller til Coleridge sitt dikt «The Rime of the Ancient Mariner» med tanke på den religiøse tematikken kring synd, nåde og stadfortredande liding. I 1883 dediserte Swinburne samlinga A Century of Roundels til Rossetti ettersom ho hadde tatt i bruk ei av diktformene hans i fleire dikt, blant anna «Wife to Husband».
Terese Pedersen
Pedersen spelte på Sandar IL til 1999, Larvik HK 1999-2001, IL Runar 2001-0?, Tertnes IL 200?-06, danske Randers HK 2007-09, Hypo Niederösterreich 2009-11 og på Byåsen IL 2011-14.
Pedersen debuterte på landslaget 3. august 2004 mot Sverige. I åra fram til 2009 var ho med i alle tre europameisterskapane og ditto verdsmeisterskap, ofte utan å få særleg mykje speletid. Ho sat på tribunen i begge EM-finalane 2004 og -06, men deltok i VM-finalen 2007. Til Sommar-OL 2008 i Beijing reiste ho som reserve, då heile den norske handballtroppen bestod av einast 12 spelar. Under EM 2008 i Makedonia i desember same året spelte ho så godt at ho fekk rolla som andremålvakt, og tok del i finalen saman med målvaktskollega Katrine Lunde. Pedersen fekk 15. desember 2009 notert sin 82. og siste landskamp, då Noreg slo Spania i bronsekampen i VM.
Christina Rossetti
Forfattarskap
Dei siste tiåra av livet leid ho av Graves' sjukdom, som ho blei diagnostisert med i 1872. Ho døydde nesten av sjukdommen i byrjinga av 1870-åra. I 1893 fekk ho brystkreft, og sjølv om svulsten blei fjerna, fekk ho tilbakefall i 1894. Ho døydde same året. Staden ho døydde, ved Torrington Square, er markert med ei steintavle.
Ettermæle
Rossetti sitt juledikt «In the Bleak Midwinter» blei kjend etter at ho døydde, då det blei tonesett som ein julesong, fyrst av Gustav Holst og deretter av Harold Darke. Også diktet «Love Came Down at Christmas» (1885) er blitt kjent som ein julesong. Rossetti blir heidra med ein minnedag i den anglikanske liturgiske kalenderen. Dette er 27. april.
I 1918 sette komponisten John Ireland musikk til åtte av dikta frå Sing-Song: A Nursery Rhyme Book i songsyklusen sin Mother and Child.
Tittelen på J.K. Rowling sin roman The Cuckoo's Calling er basert på ei linje i Rossetti-diktet «A Dirge».
Olaus Borgersen Fjerdingstad
Han var gardbrukar på Fjerdingstad i Øvre Eiker. I 1853 kom han inn i heradsstyret og var i mange år ordførar. Fjerdingstad var stortingsmann 1871-76 for Buskeruds amt. Frå 1871 til -74 var han medlem av justiskomite nr 1, 1875-76 av justiskomiteen. I den andre stortingsbolken, 1874-76, var han også medlem av Lagtinget.
Han døydde på garden sin i Øvre Eiker i 1898.
Meghna
Meghna (মেঘনা) er ei større elv i Bangladesh og ein viktig del av Gangesdeltaet. Byrjinga av elva ligg i eit tidlegare Brahmaputra-leie der ho blir danna ved at Surma og Kushiyara renn saman sør for Bhairab Bazar. Elva renn nesten heilt rett sørover og tek imot vatn frå Padma (Ganges) og Djamuna (Brahmaputra) i nærleiken av Chandpur. Ho munnar ut i Bengalbukta i Indiahavet. Løpet er rundt 25 mil langt og er 12 km brei på det breiaste, nær munningen.
Elva har ei tidvassbølgje som kan nå opptil 6 meter ved springflod. Eit anna særmerke er fargen på vatnet etter tilføringa frå Padma. Det brune, mudrete vatnet frå Padma blandar seg ikkje med ein gong med det klare vatnet i Meghna, slik at elva er tofarga.
Elva er djup og farbar, men rasktflytande og farefull. Ho deler seg fleire gonger i skiftande leie og sandbankar. Der sideelvar renn tilbake til hovudløpet kan det danna seg kraftige virvelstraumar, særleg i monsuntida. Av fleire båtulukker kan nemnast ferjene MV «Dinar», MV «Salahuddin-2» og MV «Nasrin-1» som forliste i 1994, 2002 og 2003. Kvar gong drukna fleire hundre menneske. Elva kan også gje store flaumar, og fleire stader er det bygd dike for å verna områda rundt.
Meghna har fire hovudmunningar — frå vest Tetulia (Ilsha), Shahbazpur, Hatia og Bamni.
Skibet skal sejle i nat
«Skibet skal sejle i nat» (dansk for Skipet skal sigle i natt) er ein song av Birthe Wilke og Gustav Winckler. Han vann Dansk Melodi Grand Prix 1957 og representerte Danmark i Eurovision Song Contest 1957, der han enda på tredjeplass med ti poeng. Teksten er skriven på dansk.
Rømme
Rømme eller rjome (norrønt rjúmi ) er eit mjølkeprodukt som er laga av surna fløyte eller heilmjølk. Rømmen vert surna ved hjelp av ein bakteriekultur, anten naturleg eller tilsett mjølkesyrekultur. Han har ein tjukk konsistens og ein syrleg smak. Rømmen er ofte brukt som ingrediens i matretter eller som tilbehør.
Rømme var i det gamle mjølkestellet det beste ein kunne by ein gjest. I dag lagar ein mesteparten av rømmen på meieria, der fløyten vert surna med mjølkesyrebakteriar. Seterrømme er surna fløyte med 35 % feitt og gjev 1377 kJ/100 g. Han liknar mykje på den rømmen som vart laga på setrene og eignar seg til rømmegraut. Lettrømme inneheld 20 % fett og gjev 852 kJ/100 g. Denne er pasteurisert og homogenisert og eignar seg ikkje til rømmegraut på grunn av homogeniseringa. Rømmekolle (rømmebunke) er mjølk som vert sett til oppfløyting og surning; det øvste laget vert då rømme.
Kjelder
Sahne
Ujmisht
Ujmisht er ein tidlegare landkommune i regionen Kukës i Albania. Etter ei admininistrasjonsreform i 2014 inngår han som ei kommunaleining i kommunen Kukës.
Ved folketeljinga i 2011 hadde den dåverande landkommunen Ujmisht 1 797 innbyggjarar.
Tidlegare administrativ inndeling
Fram til år 2000 var Ujmisht ein del av distriktet Kukës. Den dåverande landkommunen omfatta busetnadene:
Det kuwaitiske herrelandslaget i handball
Kuwait sitt herrelandslag i handball er det mannlege landslaget i handball for Kuwait. Det representerer landet i internasjonale handballturneringar, og vert regulert av Kuwait Handball Federation. Landslaget har delteke i internasjonale turneringar sidan 1977.
Gibney Reef
Gibney Reef er eit rev som ligg 900 meter vest for Clark Peninsula i Windmill Islands i Antarktis. Det vart først kartlagd i februar 1957 av eit lag frå USS «Glacier». Namnet vart foreslått av løytnant Robert C. Newcomb i US Navy som var navigatør på «Glacier», etter sjømannen Joseph Gibney.
Det kuwaitiske herrelandslaget i handball
Resultat i internasjonale turneringar
''Resultata som er vist under er berre turneringar der Kuwait har delteke. Turneringar dei ikkje har tatt del i er ikkje førte opp.''
Iqbal Bano
Iqbal Bano var ein pakistansk songar. Ho var kjend for framføringar av klassisk hindustanimusikk, ghazalar, persisk og urdudikting, og filmmusikk.
Bakgrunn
Iqbal Bano blei fødd i Delhi i dåverande Britisk India. Mykje av barndommen sin hadde ho i Rohtak, ikkje langt unna Delhi.
Ho var ein elev av Ustad Chand Khan ved Delhi gharana. Han var ein ekspert på klassisk indisk musikk og meir populære songformer som ghazal, thumri og dadra. Ustad Chaand Khan henviste henne til All India Radio i Delhi, og ho song på radioen.
I Pakistan
Som syttenåring, i 1952, blei ho gift inn i ein landeigarfamilie i Pakistan, og flytta til Multan. Ektemannen lova at han aldri ville hindra henne frå å opptre, men i staden oppmuntra og støtta henne. Ho blei ei stjerne på 1950-talet, og song fleire songar til urdufilmar som blei klassikarar. Ho framførte songar for kjende pakistanske filmar som Gumnaam (1954), Qatil (1955), Inteqaam (1955), Sarfarosh (1956), Ishq-e-Laila (1957) og Nagin (1959). Ho debuterte med ein offentleg konsert ved Lahore Arts Council i 1957. Ho hadde også klassiske framføringar på Radio Pakistan.
Ektemannen hennar døydde på 1970-talet, og ho flytta frå Multan til Lahore. Ho var populær i Iran og Afghanistan for framføringa si av persisk lyrikk, og blei ofte invitert til den afghanske kulturtilstellinga Jashn-e-Kabul. Kongen av Afghanistan sette stor pris på framføringane hennar, og gav henne ein gong ein gyllen vase som takk. I 1974 blei ho tildelt Pride of Performance av dei pakistanske styresmaktene for sine bidrag til klassisk musikk.
Bano var særleg kjend for si tolking av lyrikken til Faiz Ahmed Faiz. Under styret til militærdiktatoren Zia ul-Haq på 1980-talet blei ho kjend for å framføra songar av han, sjølv om dei var forbodne av styresmaktene på grunn av det nære sambandet hans til den styrta Zulfiqar Ali Bhutto, og Faiz sjølv sat i fengsel. I 1985 framførte Bano det kjende diktet hans «Hum Dekhenge» ('Me skal sjå [dagen som var lova]') for eit entusiastisk publikum på fleire tusen i Lahore. Som svar blei ho utestengd frå fjernsyn og alle konsertar med offentleg støtte, men ho mista ikkje populariteten.
Iqbal Bano døydde i Lahore i Pakistan den 21. april 2009, etter kort tids sjukdom. Ho var 74 år.
Lauffen am Neckar-ulukka
Lauffen am Neckar-ulukka fann stad 20. juni 1959 i Lauffen am Neckar i Vest-Tyskland då ein buss kolliderte med eit ekspresstog på ein planovergang og 45 personar omkom. På den tida var det den verste bussulukka sidan den andre verdskrigen.
Bussen, som berre var godkjend for å ha 52 passasjerar, hadde 72 passasjerar denne dagen. 37 personar, inkludert bussjåføren, døyde i kollisjonen eller neste dag. Åtta andre døyde dei neste vekene. 25 andre passasjerar i bussen overlevde, men vart alvorleg skada.
Havant
Havant er ein by og eit administrativt distrikt i Hampshire i England. Han ligg mellom Portsmouth og Chichester, og har togsamband til London, Brighton og Portsmouth.
I sentrum finst spor frå romersk tid. Gatenettet i sentrum har halde eit romersk preg, med to rette gater som kryssar kvarandre i sentrum, med ei kyrkje som ligg ved krysset.
Det meste av byen er frå tida etter andre verdskrigen. Store delar av den eldre busetnaden vart øydelagd av brann i 1760. Kyrkja og nokre få hus stod att, og desse husa er no kollektivt kjent som The Old House at Home, og er bygd saman og innreidd som ein pub. Det vert hevda at to av bjelkane i hovudbaren er frå eit av skipa i den spanske armadaen, og at den siste dansande bjørnen i Englands ein gong var butte til ein stolpe kjent som «Bjørnestolpen» (Bear Post).
Hatch Islands
Hatch Islands er ei lita øygruppe utanfor Budd Coast i Wilkes Land i Australsk Antarktis. Dei er kalla opp etter Ernest B. Hatch, ein traktorsjåør under Operasjon Windmill.
Like It av Zena
«Like It» (norsk 'lik det') er ein song frå 2019 som vert framført av den kviterussiske songaren Zinaida Kupryjanovitsj, best kjend under artistnamnet ZENA. Songen var det kviterussiske bidraget til Eurovision Song Contest 2019 i Tel Aviv i Israel.
Om songen
«Like It» vart komponert av Julija Kirejeva og Viktor Drobysj, medan Kireeva skreiv teksta. Drobysj er ein russisk musikkprodusent og låtskrivar, og stod blant anna bak det russiske Eurovision-bidraget i 2012, «Party for Everybody» med Buranovskije Babusjki. Songen enda på andreplass bak svenske Loreen og «Euphoria».
«Like It» vert framført av barnestjerna og skodespelaren Zinaida Kupryjanovitsj, som går under artistnamnet ZENA. Songen var eit av bidraga i den kviterussiske songtevlinga Natsionalnyj Otbor arrangert av Kviterusslands nasjonale fjernsyn- og radioselskap 7. mars 2019. Eit panel av dommarar kåra songen til vinnar, og «Like It» vart dimed det kviterussiske bidraget til Eurovision Song Contest 2019.
Eurovision Song Contest
I januar 2019 vart Kviterussland trekt ut til å delta i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Kviterussland hadde startnummer 8. «Like It» kom på tiandeplass i sin semifinale og kvalifiserte seg dimed til finalen laurdag 18. mai. I finalen vart songen nummer 24 av 26 bidrag.
Torgeir Berge
Torgeir Andreas Berge  var ein norsk gardbrukar og politikar frå Fusa i Hordaland. Han representerte Vestfold og Arbeidarpartiet på Stortinget i tida 1950 til 1961.
Berge var son til ein gardbrukar. Frå 1913 til -16 arbeidde han i industrien og på anlegg. Etter å ha vorte agronom frå Stend jordbruksskule i 1918, var han mellom anna i arbeid på gardar i Kvam og i Fana. Frå 1921 til 1926 forpakta han prestegarden i Arna. Der etter var han styrar ved Sandar kommunale gardsbruk til 1950.
Berge var medlem i Sandar heradsstyre frå 1945 til 1955. Ved stortingsvalet hausten 1949 vart han vald til å representere Vestfold og Arbeidarpartiet på Stortinget. Sidan vart han attvald i dei neste to stortingsvala. Han var medlem i Skog-, vassdrags- og industrikomiteen 1950-57 og i Landbrukskomiteen 1958-61.
Berge var formann i Sandefjord og Sandar mållag 1936-46 og styreformann i Sandar kommunale mølle 1945-49. Seinare var han styreformann 1957-69 i Direktoratet for Statens skogar.
Peder Martinsson Fadum
Fadum var fødd på garden Horgen i Øvre Eiker, der faren var gardbrukar. Noko seinare flytta faren til Fadum i Sem i Vestfold og var gardbrukar der. I yngre år var han elev på borgarskulen i Tønsberg, vart så gardbrukar på farsgarden. Frå 1854 var han i tillegg arbeidsstyrar ved telegrafanlegg.
Fadum var ordførar i heradsstyret og medlem av forlikskommisjonen i Sem. Han var stortingsrepresentant frå Jarlsberg og Larviks amt 1851-58. I 1851 var han medlem av konstitusjonskomiteen og arbeidarkomiteen, 1854 og 1857 av vegkomiteen.
Fadum døydde i Sem i 1876.
Joyce Banda
Joyce Hilda Banda er ein malawisk politikar som var president i Malawi frå 7. april 2012 til 4. mai 2014. Fram til dette sat Banda som visepresident, og ho overtok presidentskapen to dagar etter at forgjengaren Bingu wa Mutharika døydde av hjarteinfarkt. Ho er den fjerde presidenten i republikken. Banda representerer People's Party (PP), eit parti ho sjølv nyleg starta opp.
Politisk liv
Joyce Banda vart fødd i distriktet Zomba, sør i landet, men voks opp i Kenya og fekk utdanning i USA og Italia. I 2004 vart ho innvald som parlamentsmedlem, og i 2005 var ho med på skipinga av Democratic People's Party (DPP) og vart vald som generalsekretær. Frå 2006 til valet i 2009 sat ho som utanriksminister, i 2009 vart ho den fyrste kvinnelege visepresidenten i Malawi. Frå 2010 av vart ho marginalisert i partiet av di ho ikkje ville underskriva ei erklæring om at Peter Mutharika, bror til presidenten, skulle vera DPP sin presidentkandidat i 2014. Saman med andre meiningsfeller vart ho ekskludert frå partiet sjølv om ho heldt fram som visepresident i namnet. Etter nokre månader skipa Banda eit nytt politisk parti som fekk namnet People's Party, etter at høgsterett hadde avvist mange forsøk frå regjeringa si side for å få stoppa registreringa.
Då Bingu wa Mutharika brått døydde av hjarteinfarkt i april 2012, forsøkte fleire DPP-politikarar å forhindra at Banda skulle bli den nye presidenten, og grunngav dette med at ho vart ekskludert frå partiet. Men militærleiinga og domstolane heldt fast på at dei grunnlovsfesta rettane åt visepresidenten måtte respekterast, og Banda vart dermed den første kvinnelege presidenten i Malawi.
Joyce Banda er ein forkjempar for likestilling, og driv organisasjonen Blantyre, som arbeider for utdanning for jenter.
Stadlandet Rett Vest
Stadlandet Rett Vest er eit fjelløp og turløype på 14 km. Løypa går frå Dragseidet på Leikanger i Selje kommune til Ferstad i Ervik. Det er eigne konkurranseklasser og mosjonsklassar. Løpet er i regi av Stadlandet idrettslag.
Hansi Müller
Hans Peter Müller er ein tysk tidlegare fotballspelar frå Stuttgart var ein offensiv midtbanespelar som vart europameister 1980 med Vest-Tyskland og fekk VM-sølv i 1982.
Klubbspel
Müller var VfB Stuttgart-spelar frå 1975 til 1982, dei to fyrste sesongane på nivå 2 i serien. Med Stuttgart vart han nummer to i bundesligaen 1979, eitt poeng bakom Hamburger SV. Sommaren 1982 vart han overført til Inter Milan, der han etter kvart var noko skadeplaga. 1984/85-sesongen gjorde han teneste i Como 1907. I 1985 fekk Müller kontrakt med Swarovski Tirol i Austerrike, med laget frå Innsbruck vann han dobbelt, siger i både serie og cup, våren i 1989. Etter seriegull nummer to i 1990 la han opp.
Landslagsspel
Müller landslagdebuterte for Vest-Tyskland i april 1978 og deltok i fire av VM-kampane under verdsmeisterskapen i Argentina i juni månad. Hans store turnering var EM 1980 i Italia der Vest-Tyskland vart europameister etter finalesiger 2-1 mot Belgia, med Müller som playmaker. Under Fotball-VM 1982 i Spania fekk han lite speletid, men kom innpå som innbytar i finalen mot Italia, eit oppgjer som enda med vesttysk tap 1-3. Müller spelte sin landskamp nummer 42 i september 1983. Han skåra 5 mål for Vest-Tyskland.
L'enfant que j'étais
«L'enfant que j'étais» (fransk for Det barnet eg var) er ein song av Lys Assia. Han representerte Sveits i Eurovision Song Contest 1957 og enda på åttandeplass med fem poeng, saman med bidraget til Belgia. Teksten er skriven på fransk.
Tërthore
Tërthore er ein tidlegare landkommune i regionen Kukës i Albania. Etter ei admininistrasjonsreform i 2014 inngår han som ei kommunaleining i kommunen Kukës.
Ved folketeljinga i 2011 hadde den dåverande landkommunen Tërthore 2 959 innbyggjarar.
Tidlegare administrativ inndeling
Fram til år 2000 var Tërthore ein del av distriktet Kukës. Den dåverande landkommunen omfatta busetnadene:
Ride My See-Saw
«Ride My See-Saw» er ein song frå 1968 av det engelske progrockbandet The Moody Blues. Han vart skriven av bassisten i bandet, John Lodge, og først gjeven ut på albumet In Search of the Lost Chord. Songen var den andre singelen frå albumet. Den første var «Voices in the Sky». «Ride My See-Saw» er ein av dei energiske rockesongane John Lodge var kjend for, og vert stundom rekna som ein av dei mest populære songane hans for the Moody Blues i lag med «I'm Just a Singer (In a Rock and Roll Band)».
På dei fleste konsertane til the Moody Blues vert «Ride My See-Saw» spelt som ekstranummer.
I media
Ein instrumental versjon av «Ride My See-Saw» vart nytta som kjenningsmelodi for det kanadiske frokostshowet Canada AM på CTV i 1970-åra.
Miles Island
Miles Island er ei klipperik øy som ligg like nord for Booth Peninsula i Mariner Islands. Ho vart kartlagd frå flyfoto teken av U.S. Navy Operasjon Highjump, 1946-47, og vart namngjeven av Advisory Committee on Antarctic Names (US-ACAN) etter R.A. Miles, som var ein del av flymannskapet under U.S. Navy Operasjon Highjump i området.
Wickham
Wickham er ein liten marknadsby i Hampshire i England. Han ligg nord for Fareham.
Byen er mest kjend som fødestaden til William av Wykeham. Namnet hans inneheld ein tidlegare skrivemåte for Wickham.
BBC Light Programme
BBC Light Programme var radiostasjonen til British Broadcasting Corporation som sendte lett underhaldning og musikk frå 1945 til 1967.
Lymington
Lymington er ein hamneby ved Solent, i distriktet New Forest i Hampshire i England. Han ligg aust for Bournemouth, og rett over Solent ligg Yarmouth på øya Wight.
Nærleiken til vakre omgjevnader i skogområdet New Forest og sjøen har ført til at Lymington er ein populært turiststad. Det er ferjesamband til Wight, og fleire marinaer og småbåthamner.
Dvergvedder
Dvergvedder er ein populær tamkaninrase. Han er ein minatyrvedder, og er kjenneteikna av hengande øyre og ei låg vekt, ideelt mellom 1,4 til 1,9 kg.
Rasen blei ala fram i Nederland av Adrian de Cock frå slutten av 1940-talet, som kryssa fransk vedder, hermelin og engelsk vedder. Dvergvedderen blei innført i den nederlandske standarden i 1964, og blei teken med i Nordisk standard i 1972.
Bakgrunnsstoff
Dvärgvädur Dværgvædder Widderkaninchen
Hans O. Skurdal
Skurdal var son til ein gardbrukar. Han var elev 1889-91 ved hagebruksavdelinga på Ås landbrukshøgskule og deretter 1891/92 ved veterinær- og landbrukshøgskolen i København. Sidan var han stipendiat i Tyskland for å lære meir om frukttre og plantedyrking. I tida 1894 til 1899 var han gartnar og lærar ved Kalnes landbruksskole i Tune i Østfold. Frå 1899 var han så styrar av Fritzøe planteskole i Brunlanes til 1920. Han fekk skøyte på slektsgarden i Sør-Fron i 1911, men flytta dit fyrst i 1920. Skurdal var også skribent og gav ut småskrifter om skog- og hagebruk.
Konvektiv nedbør
Konvektiv nedbør er ein sort nedbør som ofte fører med seg tore og lyn.
Dersom bakken blir oppvarma blir også lufta rundt oppvarma. Den varme lufta stig til vêrs. Denne lufta inneheld fukt på grunn av fordamping frå opent vatn og plantedekket. Når lufta stig opp der det er kaldare, kondenserer ho og det blir danna haugskyer (kumulusskyer). Skya sluttar ikkje å vekse før temperaturen i skya og lufta rundt er jamna ut. Inne i desse skyene er det sterk vind oppover. Vassdropar frys til ispartiklar som kan løftast opp til store høgder av vinden inne i skyene, og «ambolten» på toppen av desse skyene er ispartiklar som blæs bort. Dersom eit slikt byevêr kjem mot ein, vil ein først merke ein sterk vind. Det er fordi ved utkanten av desse skyene er det stor fallvind. Etter vindgufset kjem kraftig nedbør.
Når store partiklar fell og mindre partiklar svever eller stig, vil det bli danna elektrisk ladning. Dette fører til at ulike delar av skya har ulik ladning. Dei elektriske ladningane blir utlada i form av lys og lyd, som er tore og lyn. Lyden kjem av at lufta omkring lynet plutseleg utvidar seg på grunn av varmen.
Precipitation (meteorology)
Home Tonight
«Home Tonight» er ein powerballade av det amerikanske hardrockbandet Aerosmith. Songen var skriven av frontmannen Steven Tyler og avsluttar albumet Rocks frå 1976. Han vart gjeven ut som den andre singelen frå Rocks og nådde 71. plassen på Billboard Hot 100.
Cash Box sa at «den mjuke, nesten balladeaktige vokalen har mykje appell, og det hardare mellomspelet ser ut til å passa akkurat.»
Bakgrunn og utgiving
«Home Tonight» vart berre skriven av vokalisten Steven Tyler og produsert av Aerosmith og Jack Douglas.
«Home Tonight» vart gitt ut som den andre singelen frå Rocks den 27. august 1976, med «Pandora's Box» (ein song frå albumet Get Your Wings frå 1974) som B-side. Bandet håpa at singelen ville påverka hitlistene på same måte som 1973-låten deira «Dream On». «Home Tonight» nådde likevel berre nummer 71 på Billboard Hot 100 i 1976.
Record World sa at songen «har ein skarp heavy metal-kant, men formidlar samtidig ein mild smak av pop.»
Konsertversjonar
På seinare konsertar framførte Tyler av og til eit segment av «Home Tonight» som ein konsertintro til «Dream On». Dette er for å understreka forholdet mellom dei to songane.
I andre medium
«Home Tonight» er ein av dei to temasongane framførte av Aerosmith i videospelet Dead or Alive 3 for Xbox laga av Team Ninja. Han blir spelt under den utvida/fullstendige rulleteksten.
Ettermæle
På VH1-programmet That Metal Show med Eddie Trunk erklærte panelet songen på toppen av lista deira over dei fem beste powerballadane gjennom tidene.
Isco Alarcón
Francisco Román Alarcón Suárez, kjend som Isco, er ein spansk fotballspelar frå Benalmádena som sidan 2013 har spelt på Real Madrid, ein klubb han har vunne meisterligaen med i 2014, 2016, 2017 og 2018. Han er ein offensiv, dribleflink midtbanespelar som per 23. juni 2018 hadde spelt 30 landskampar for Spania og skåra 10 mål.
Paragonitt
Paragonitt eller natronglimmer er eit fargelaust til gult mineral som finst i einskilde metamorfe bergartar. Det er nær nærskyldt med muskovitt, men inneheld natrium i staden for kalium. I Noreg kjent mellom anna frå Saltdalen i Nordland.
Claus von Amsberg
Claus Georg Wilhelm Otto Friedrich Gerd von Amsberg, prins Claus av Nederland, var ein tysk diplomat og kongeleg. Han gifta seg med seinare dronning Beatrix av Nederland 10. mars 1966, og fekk tittelen prins av Nederland, Jonkheer van Amsberg.
Beatrix og Claus fekk tre born; Willem-Alexander av Nederland, Johan Friso av Oranien-Nassau og Constantijn av Nederland.
Chris Haskett
Chris Haskett er ein amerikansk gitarist. Han er truleg mest kjend som medlem av Rollins Band frå 1986 til 1997 og igjen frå 2006. Han har òg spelt i lag med David Bowie, Foetus, Pigface, The Cassandra Complex, Tool og andre.
Haskett har spelt inn fleire instrumentale soloalbum med både akustisk og elektrisk gitarmusikk.
Winchester (fleirtyding)
Winchester kan vise til:
Ernie Cefalu
Ernie Cefalu er ein amerikansk kunstnar som i dag arbeidar med base i Los Angeles. han er kjend for design av plateomslag for musikkalbum.
Cefalu gjekk på California College of Arts and Crafts (no California College of the Arts) og vart uteksaminert i 1969 med utmerking. Kort tid etter starta Cefalu karrieren sin på Madison Avenue hos Carolini Advertising, der hans første oppdrag var å laga kampanjen og grafikken for International Paper sitt nasjonale salsmøte i 1970. Løysinga hans tok form av ein forseggjord, premiert musikalproduksjon utanfor Broadway, Dolls Alive. I byrjinga av 1970 vart Cefalu kunstnarisk leiar hos Norman Levit Advertising, der han skapte albumet Jesus Christ Superstar og Angels i ein byråkonkurranse med Decca Records-kontrakt som premie.
OriginalAlbumCoverArt.com
Cefalu har samla ein stor, privateigd samling av originale albumomslag og musikkrelaterte illustrasjonar. Denne samlinga består av over 260 signerte, originale kunstverk, som blir presenterte på www.originalalbumcoverart.com, og inneheld tidlegare utilgjengelege arbeid av illustratørane Drew Struzan, Bill Garland, Joe Petagno, Carl Ramsey, Ingrid Haenke, Joe Garnet og mange andre.
Holly Palmer
Holly Palmer er ein amerikansk songar og låtskrivar som bur i Los Angeles i California. Ho har gjeve ut fire album som soloartist og har turnert mykje som korvokalist for artistar som David Bowie og Gnarls Barkley. Andre musikarar ho har samarbeidd med er mellom andre Paula Cole, Dr. Dre, Billy Preston, Dave Navarro og Michael Bublé.
Den norske Forleggerforening
Den norske Forleggerforening, og kalla Forleggerforeningen, er ein bransjeorganisasjon og medlemsforeining for norske forlag. Administrasjonen har tilhald i Øvre Vollgate 15 i Oslo. Foreininga vart skipa i 1895.
Foreininga har som oppgåve mellom anna å take vare på forlaga sine interesser andsynes både forfattarorganisasjonar og omsetjarorganisasjonar som Norsk faglitterær forfatter- og oversetterforening, Den norske Forfatterforening, foreininga Norske Barne- og Ungdomsbokforfattere, Norsk Oversetterforening (som organiserer omsetjarar av skjønnlitteratur) og fleire, og likeeins andsynes Bokhandlerforeningen (som ivaretek interessene til bokhandlarane). Foreininga yter òg juridisk hjelp og andre tenester til medlemane. Dessutan er foreininga talsorgan andsynes styresmakter, presse, kringkasting og liknande.
ORF 1
ORF 1 (ORF ein) er ein austerriksk fjernsynskanal ått av Österreichischer Rundfunk, skipa i 1955 som den fyrste fjernsynskanalen i Austerrike. Kanalen heitte tidlegare ORF, FS1 og ORF1.
FIDE-meister i sjakk
FIDE-meister i sjakk (FM) (FIDE Master på engelsk) er ein sjakktittel som blir delt ut av Verdssjakkforbundet FIDE til sjakkspelarar, vanlegvis fordi desse har oppnådd FIDE-rating på 2300 eller meir på ei offisiell FIDE ratingliste.
Tittelen rangerer under Stormeister i sjakk og Internasjonal Meister i sjakk, men over Kandidatmeister (CM). Tittelen er livsvarig, og er open for både kvinner og menn.
Ein blir også tildelt tittelen etter følgjande resultat i sjakkturneringar:
Det var per 1. april 2021 8242 sjakkspelarar med tittelen FIDE-meister.
Per same dato, 1. april 2021 var det 68 norske sjakkspelarar som har tittelen FIDE-meister. Av desse er 53 aktive.
Fotnotar
Títols de la FIDE FIDE titles
Kruna
Kruna (serbokroatisk for 'krone') kan visa til:
Strandpromenade
Strandpromenade er eit plant, ope område ved hav eller vatn som er lagt til rette for fotgjengarar. Slike promenadar gjer at ein kan spasera langs vatnet utan å bli våt eller tilgrisa. Ofte vil det også vera benkar langs ein promenade til å kvila eller nytta utsynet på. Bygging av strandpromenadar blei populært på 1800-talet, då turisme til badebyar og liknande skaut fart.
Khadi
Khadi eller khaddar er hindustani (hindi og urdu) for 'bomull' og viser til handlaga indisk klede. Omgrepet fekk ei viktig tyding for den indiske fridomsrørsla etter at Gandhi byrja legga vekt på heimespinning som ein måte til å ta tilbake indiske tradisjonar og økonomisk styring på. Khadi har ei viktig stilling i indisk politikk og er mellom anna det føreskrivne stoffet for det indiske flagget.
I første omgang reknar ein manuelt spunne og vove indisk bomullstøy som khadi, men ull og silke blir også gjerne rekna med, og i den vidaste tydinga kan omgrepet omfatta ei rekkje ulike indiske handverksprodukt.
Bakgrunn
Sjølvstenderørsla følgde opp gjennom boikott av britiske produkt, og for Gandhi-tilhengjarar og medlemmer av Kongresspartiet blei det vanleg å berre bruka khadi. Framleis vil mange indiske politikarar berre kle seg i tradisjonelle indiske klede laga av dette tøyet.
Roy Babbington
Roy Babbington er ein rocke- og jazzbassist. Han er mest kjend som bassist i Canterbury scene-bandet Soft Machine.
Henry Islands
Henry Islands er ei gruppe på fire småøyar vest i Henry Bay i Antarktis. Dei vart skisserte frå flyfoto teken under U.S. Navy Operasjon Highjump (1946–47), og vart namngjeven av Advisory Committee on Antarctic Names etter Wilkes Henry, ein sjøkadett på sluppen «Vincennes» under United States Exploring Expedition (1838–42) under løytnant Charles Wilkes.
Roy Babbington
I 1969 flytte han til London og vart med i bandet Delivery, eit av banda i Canterbury scene med Phil Miller, Pip Pyle og Lol Coxhill. Samstundes var han studiomusikar for jazz/fusion-musikarar som Michael Gibbs og The Keith Tippett Group (med Elton Dean). I tillegg spelte han i Centipede (1971) og på Dean-albumet Just Us. Då Delivery vart oppløyst i 1971 etter eit album med Carol Grimes kalla Fools Meeting, vart Babbington med i Nucleus.
Han medverka på album av Alexis Korner, Harvey Andrews, Mike d'Abo, Chris Spedding og vart på denne tida medlem av banda "Schunge", Solid Gold Cadillac (med Mike Westbrook og Spedding blant andre) og Ovary Lodge.
Babbington hadde alt medverka med kontrabass til Soft Machine-albuma Fourth (1971) og Fifth (1972), før han permanent erstatta Hugh Hopper som bassist for albumet Seven.
Etter 1976 har han arbeidd med Judie Tzuke, og i 1980- og 1990-åra med Barbara Thompson, Elvis Costello, Carol Grimes, Mose Allison og BBC Big Band.
I 2008 spelte han med Soft Machine Legacy og har erstatta den avdøde Hugh Hopper som bassisten deira i 2009.
John Etheridge
John Michael Glyn Etheridge er ein britisk jazz/fusiongitarist tilknytt Canterbury scene.
Tidleg i karrieren spelte han ei kort stundi Deep Purple-sidegreina Warhorse. I 1972 vart han med i bandet til tidlegare Curved Air-fiolinist Darryl Way, Wolf, som spelte inn tre album. I 1975 vart han med i Soft Machine. Han spelte inn to album med bandet, Softs (1976) og Alive & Well: Recorded in Paris (1978). Sidan spelte han med den franske fiolinisten Stéphane Grappelli og bandet 2nd Vision med Ric Sanders.
I 1980-åra spelte han med sin eigen trio og slo seg sidan saman med tidlegare Isotope-gitarist Gary Boyle. Mellom 1989 og 1993 var han medlem i bandet til tidlegare Pentangle-bassist Danny Thompson, Whatever. Han turnerte òg ein del med saksofonisten Dick Heckstall-Smith. I 1990-åra spelte han mellom andre med Nigel Kennedy og Andy Summers og gav i 1994 ut det første soloalbumet sitt, Ash. Han har sidan gjeve ut fleire soloalbum.
Robert Wyatt
Robert Wyatt er ein engelsk musikar og grunnleggjar av det viktige Canterbury scene-bandet Soft Machine, og har hatt ein lang solokarriere. Han er gift med den engelske målaren og låtskrivaren Alfreda Benge.
Tidleg liv
Wyatt gjekk på Simon Langton Grammar School for Boys i Canterbury og som tenåring levde han med foreldra i Lydden nær Dover, der han lærte seg trommer av den vitjande amerikanske jazztrommeslagaren George Neidorf.
I 1962 flytte Wyatt og Neidorf til Mallorca der dei budde nær diktaren Robert Graves. Året etter reiste Wyatt attende til England og vart med i Daevid Allen Trio med Daevid Allen og Hugh Hopper. Allen reiste så til Frankrike og Wyatt og Hopper danna The Wilde Flowers med Kevin Ayers, Richard Sinclair og Brian Hopper. Wyatt var først trommeslagar i Wilde Flowers, men då Ayers forlet bandet vart han òg songaren deira.
Soft Machine og Matching Mole
I 1966 vart Wilde Flowers oppløyst og Wyatt og Mike Ratledge danna Soft Machine med Kevin Ayers og Daevid Allen. Her spelte Wyatt både trommer og song, ein uvanleg kombinasjon for eit rockeband.
I 1970, etter kaotisk turnering, tre album og fleire indre konfliktar i Soft Machine, gav Wyatt ut det første soloalbumet sitt, The End of an Ear, der han spelte mange instrument sjølv, blanda med lydbandeffektar.
Eit år seinare forlet Wyatt Soft Machine og i tillegg til å delta i fusion-storbandet Centipede og spele trommer på JazzFest Berlin New Fiolin Summit, ein konsert med fiolinistane Jean-Luc Ponty, Don «Sugarcane» Harris, Michał Urbaniak og Nipso Brantner, gitaristen Terje Rypdal, klaverspelaren Wolfgang Dauner og bassist Neville Whitehead, danna han sitt eige band, Matching Mole (eit ordspel på «machine molle», som er fransk for 'Soft Machine'), eit stort sett instrumentalt band. Etter to album og oppløysing var Matching Mole på veg til å spele inn det tredje albumet då han den 1. juni 1974 på ein fest for Gong-medlem Gilli Smyth og June Campbell Cramer (òg kjend som Lady June) fall ut av eit vindauge i fjerde etasje. Han vart lam frå livet og ned og måtte resten av livet nytte rullestol. Den 4. november dette året spelte Pink Floyd ein konsert for Wyatt i Rainbow Theatre, med støtte av Soft Machine, og John Peel som konferansier. Konserten fekk inn £10 000 for Wyatt.
Solokarriere
Skaden gjorde at Wyatt forlet Matching Mole og ikkje lenger kunne spele rock på trommene. Han kom framleis til å spele trommer, men meir innan jazz der han ikkje nytta føtene. Han la så ut på ein solokarriere og med musikarvenene sine (mellom andre Mike Oldfield, Ivor Cutler og Henry Cow-gitaristen Fred Frith), gav han ut soloalbumet Rock Bottom. Seinare same året gav han ut ein singel, ein coverversjon av «I'm a Believer», som nådde 29. plass på den britiske singellista. Begge var produsert av Pink Floyd-trommeslagaren Nick Mason. Då han skulle framføre songen på Top of the Pops ønskte ikkje produsenten av programmet at han skulle sitje i rullestolen, «fordi det ikkje høvde seg for eit familieprogram». Dei ønskte at han skulle sitje på ein vanleg stol. Wyatt vann derimot fram og på framsida av det neste New Musical Express sat heile bandet i rullestolar på omslaget. Wyatt song seinare på det første soloalbumet til Nick mason, Fictitious Sports i 1981.
Det neste soloalbumet til Wyatt, Ruth Is Stranger Than Richard, var produsert av Wyatt sjølv, bortsett frå ein song av Mason. Dette var meir jazzprega med innverknad av frijazz. Av gjestemusikarar finn ein Brian Eno på gitar, synthesizer og «direct inject anti-jazz ray gun».
Resten av 1970-åra spelte Wyatt med mange artistar, som Henry Cow, Hatfield and the North, Carla Bley, Eno, Michael Mantler og Roxy Music-gitaristen Phil Manzanera. Soloarbeidet hans i 1980-åra var sterkt prega av den politiske ståstaden hans. Wyatt vart medlem av Det britiske kommunistpartiet. I 1983 spelte han inn ein versjon av Elvis Costello-songen «Shipbuilding», som var inspirert av falklandskrigen. Denne nådde 36. plass på den britiske singellista.
Seint i 1980-åra, etter samarbeid med artistar som News from Babel og den japanske artisten Ryuichi Sakamoto, slo han og kona Alfreda Benge seg til ro i Spania, før han i 1991 gjorde comeback med plata Dondestan. I 1997 kom albumet Shleep ut til god kritkk.
I 1999 og 2000 samarbeidde han med den italienske songaren Cristina Donà. Wyatt skreiv fleire songar for filmen Winged Migration i 2001.
Nyare år
I juni 2001 var Wyatt kurator for Meltdown-festivalen og song «Comfortably Numb» med David Gilmour. Dette vart gjeven ut på DVDen David Gilmour in Concert.
I 2004 samarbeidde Wyatt med Björk på songen «Submarine», som kom ut på albumet hennar Medúlla. I 2006 spelte Wyatt med David Gilmour på albumet hans On an Island, der han song, spelte perkusjon og kornett på «Then I Close My Eyes». Wyatt var òg gjesteartist på fleire av konsertane til Gilmour i Royal Albert Hall dette året.
I 2006 samarbeidde Wyatt med Steve Nieve og Muriel Teodori på operaen Welcome to the Voice. Wyatt tolker rolla 'the Friend', og både syng og spelar lommetrompet. Soloalbumet Comicopera kom ut i 2007.
Shtiqën
Shtiqën er ein tidlegare landkommune i regionen Kukës i Albania. Etter ei admininistrasjonsreform i 2014 inngår han som ei kommunaleining i kommunen Kukës.
Ved folketeljinga i 2011 hadde den dåverande landkommunen Shtiqën 3 438 innbyggjarar.
Tidlegare administrativ inndeling
Fram til år 2000 var Shtiqën ein del av distriktet Kukës. Den dåverande landkommunen omfatta busetnadene:
Datum Peak
Datum Peak er eit fjell på 1575 moh nær sørvestenden av Hobbs Ridge, som ligg oppom sørsida av USS «Glacier», 16 nautiske mil vest for Williams Peak i Victoria Land. Namnet er eit av fleire i området tilknytt landmåling gjeve i 1993 av New Zealand Geographic Board. Det vart namngjeve frå det engelske ordet for fikspunkt, som er ein praktisk presentasjon av eit referansesystem i geodesi og landmåling.
Peder Anderssen Sønju
Peder Anderssen Sønju var ein gardbrukar og stortingsmann frå Øvre Eiker i Buskerud.
Far hans var gardbrukar på Sønju. Sjølv kjøpte han grannegarden Håve av far sin i 1858 og dreiv denne, i 1866 overtok han også Sønju. År 1872 flytta han til garden Guterud i Nore og dreiv denne. Han fungerte som lensmann i Nore 1874-76, fast tilsett i stillinga 1887-1903.
I to år var han medlem av formannskapet i Eiker og 1879-87 i Nore, seks av åra var han ordførar i Nore. Elles var han fire år styreformann i Nore Sparebank og medlem av forlikskommisjonen frå 1877. Han var styremedlem av amtet sitt landbruksselskap og hadde mange andre verv.
Hans Nilssen Gubberud
Hans Nilssen Gubberud var ein norsk gardbrukar og stortingsmann frå Modum i Buskerud. Nils Hilsen var bror hans.
Peder Anderssen Sønju
Sønju var 1883-85 4. representant og 1892-94 3. representant på Stortinget. Han vart vald for Buskeruds amt og partiet Venstre. I den fyrste perioden var han medlem av jarnbanekomiteen, medan han i den andre perioden var medlem av Lagtinget, landbrukskomiteen og valkomiteen.
Sønju døydde 1903 på garden sin i Nore.
Hans Nilssen Gubberud
Gubberud var frå garden Brekke i Modum, der far hans var gardbrukar. Sjølv gifta han seg i 1811 til garden Gubberud i heimbygda. Lokalt hadde han mange tillitsverv. Han var stortingsmann 1824-28 for Buskeruds amt. I 1824 var han medlem av komiteen om gasjar, pensjonar, budsjett og skattestell, 1827 av komiteen om budsjett- og skattestell, og i 1828 av komiteen om bidrag til ministerkassa.
Han døydde på garden sin i Modum i 1835.
Parameter i krystallografi
Ein parameter i krystallografi syner til fleire ting.
Ein parameter kan syne til dei akselengder og vinklar som definerer ei einingscelle (den minste volumeininga i ein krystallstruktur som ved repetisjon i rommet sine tre retningar dannar eit krystallgitter), òg kalla gitterparameter eller gitterkonstant.
Dei delar (x, y, z) av akselengdene til einingscella som definerer plasseringa av eit atom i tilhøve til eit gitterpunkt.
Nordisk meisterskap i friidrett 1963
Nordisk meisterskap i friidrett 1963 vart avvikla på Nya Ullevi i Göteborg onsdag 31. juli og torsdag 1. august 1963. Meisterskapen omfatta 19 tevlingar for menn og 11 for kvinner.
Meisterskapen var den andre av tre nordiske meisterskap i friidrett.
100 meter
<br style="clear:both;" />
200 m
<br style="clear:both;" />
400 m
<br style="clear:both;" />
800 m
<br style="clear:both;" />
1500 m
<br style="clear:both;" />
5 000 m
<br style="clear:both;" />
10 000 m
<br style="clear:both;" />
400 m hekk
<br style="clear:both;" />
Høgdehopp
<br style="clear:both;" />
Stavhopp
<br style="clear:both;" />
Lengdehopp
<br style="clear:both;" />
Tresteghopp
<br style="clear:both;" />
Kulestøyt
<br style="clear:both;" />
Diskoskast
<br style="clear:both;" />
Sleggjekast
<br style="clear:both;" />
Spjutkast
<br style="clear:both;" />
100 m
<br style="clear:both;" />
80 meter hekk
<br style="clear:both;" />
Anthon B. Nilsen
Anthon Bernhard Elias Nilsen var ein norsk næringsdrivar, stortingsmann og forfattar frå Svelvik i Vestfold. Han var ein framståande Høgremann, som under psevdonymet Elias Kræmmer skreiv ei lang rekke populære underhaldningsbøker.
Liv og gjerning
Nilsen var son til ein skipper og reiste sjølv til sjøs i fire år, tok styrmannseksamen i 1872 og skippereksamen året etter. I 1874 byrja han arbeide på eit kontor i Drammen, frå 1876 var han styrar for sagbruket Nilsen & Mathisen i Fredrikstad. Seinare starta han sjølv opp med trelasthandel, sagbruk, høvleri, cellulosefabrikk og tresliperi, frå 1900 busett i Moss. Han var medlem av ulike kommunale styre, så som bystyre, hamnestyre og skulestyre. Formann i Fredrikstad «tømmerdirektion» og i Den norsk høvellastforening, samt representantskapen i Privatbanken. I tillegg var han styremedlem og -leiar i ei rad private aksjeselskap. I 1912 busette Nilsen seg i Kristiania, der han var sjef for firmaet Anth. B. Nilsen & Co. Ltd.
Han engasjerte seg i politikken for Høgre-partiet og var formann i 'Smaalenenes amts konservative forening' og ei tid medlem av sentralstyret i «Høgre». Perioden 1895-97 representerte Nilsen byen Fredrikstad på Stortinget, der han i 1895 var permittert frå 24. juni, og i 1896 frå 30. mai. På tinget var han medlem av konstitusjonskomiteen, og i 1897 også av ein spesialkomite vedkomande «ihændehaveobligationer».